ประกาศจังหวัดพัทลุงประกาศจังหวัดพัทลุงเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดพัทลุงโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑. พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันที่จุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒. ห้ามมิให้ผู้ใดจุดและปล่อยหรือกระทำอย่างใด เพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่ได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓. กำหนดระยะเวลาในการจุดและปล่อย๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา ๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์๓.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๒๔.๐๐ นาฬิกา๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๔ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน แต่ต้องอยู่ในห้วงเวลา ๑๔.๐๐ นาฬิกาถึงเวลา ๒๔.๐๐ นาฬิกา๓.๕ให้กระทำได้เนื่องในงานพระราชทานเพลิงศพ หรืองานฌาปนกิจศพ แล้วแต่กรณี โดยจุดและปล่อยในวันสวดพระอภิธรรมศพ ไม่เกิน ๕๐ นัดและวันพระราชทานเพลิงศพ หรือวันฌาปนกิจศพ แล้วแต่กรณี ไม่เกิน ๕๐ นัด๔. ชนิด ขนาด และจำนวน๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๕. สถานที่จุดและปล่อย หรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศ๕.๑สถานที่จุดและปล่อยพลุให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมัน ในระยะ ๑๐๐เมตร โรงพยาบาลในระยะ ๑๐๐ เมตร๖. มาตรการในการป้องกันมิให้มีการเล่นการพนัน๖.๑ห้ามเล่นการพนันโดยเด็ดขาด๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๗.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่ง หรือนำเข้า ซึ่งดอกไม้เพลิง(ป.๒) หรือได้รับอนุญาตให้ทำ หรือค้าดอกไม้เพลิง (ป.๕)๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อย หรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๑๐.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๙สิงหาคม พ.ศ. ๒๕๕๙วันชัย คงเกษมผู้ว่าราชการจังหวัดพัทลุงชนิกา/ปริยานุช/จัดทำ๒๑ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๐ ง/หน้า ๒๔/๑๙ ตุลาคม ๒๕๕๙